सप्ताह में 3 दिन लगेगा विकलांग के लिए शिविर
दमोह| शहर के पुरानी नगर पालिका टाउन हाल में शुक्रवार को भाजपा नि:शक्त प्रकोष्ठ द्वारा एक दिवसीय नि:शक्त शिविर का आयोजन किया गया।जिसमें विकलांग विधवा, वृद्धावस्था की पेंशन वृद्धि संबंधी समस्याओं के आवेदन जमा कराए गए। भाजपा निःशक्त प्रकोष्ठ के जिला संयोजक हेमेंद्र रजक ने बताया कि ऐसे अनेक विकलांग हैं, जो 80 प्रतिशत से अधिक हैं, लेकिन महज 150 रुपए ही मिल रहे हैं। ऐसी स्थिति में अनेक विकलांग भटक रहे हैं। अब विकलांगों की समस्याओं के समाधान के लिए हर सप्ताह में तीन दिन विकलांगों के लिए कार्यालय खोला जाएगा। जो विकलांग योजनाओं से वंचित हैं, वह शुक्रवार, सोमवार व मंगलवार के दिन दोपहर दो बजे से चार बजे तक अपने दस्तावेजों को लेकर पुरानी नगर पालिका स्थित कार्यालय में जमा करा सकते है। इसमें जिन विकलांगों के गरीबी रेखा प्रमाण पत्र नहीं हैं, जिससे वह पेंशन से वंचित हैं वे भी अपने आवेदन कार्यालय में जमा कर सकते है। शिविर के दौरान कर्मनिष्ठा उत्थान विकलांग एवं समाज कल्याण समिति के सचिव नरेश पटेल, हाकम सिंह भीलमपुर, हुकुम सेन सड़क हरदुआं, हरवंश पटेल खौजाखेडी, शोभाराम अहिरवार दमोह, द्रोप्ती पटेल पथरिया सहित अन्य विकलांगों की उपस्थिति रही।
hin_Deva hin_Deva